****

**GARSO ĮRANGOS PIRKIMO**

**PAGRINDINĖ SUTARTIS**

2025 m. gruodžio 18 d. Nr. TSU - 2036

Vilnius

**VšĮ Lietuvos muzikos ir teatro akademija**, Gedimino pr. 42, LT-01110 Vilnius, juridinio asmens kodas 111950624 (toliau – Užsakovas/Įstaiga), atstovaujama rektorės doc. dr. Juditos Žukienės, veikiančios pagal Statutą, ir **UAB „Sonus exsertus“** (toliau – Tiekėjas), atstovaujama direktoriaus Edmundo Žižio, veikiančio pagal Įstatus, toliau Įstaiga ir Tiekėjas vadinami Šalimis, vadovaudamiesi (-osi) 2023 m. lapkričio 29 d. Preliminariąja sutartimi Nr. ISU - 269, sudarė šią Sutartį.

**I SKYRIUS**

**SĄVOKOS IR SUTARTIES AIŠKINIMAS**

1. Sutartyje vartojamos ir didžiąja raide rašomos šios sąvokos:

1.1. **Pagrindinė sutartis** – sutartis, kurią sudaro Įstaiga ir Tiekėjas, vadovaudamiesi Preliminariosios sutarties nuostatomis.

1.2. **Pasiūlymas** – vadovaujantis Konkurso sąlygomis Tiekėjo parengtas ir Įstaigai nustatyta tvarka pateiktas įpareigojantis Tiekėjo Pasiūlymas.

1.3. **Prekės** – Preliminariojoje sutartyje nustatyta tvarka Tiekėjui pateiktame kvietime (Sutarties 1 priedas) nurodytos pristatyti ir sumontuoti prekės atitinkančios pirkimo specialiųjų sąlygų 2 priedą – techninę specifikaciją,.

1.4. **Prekių įkainiai** – Tiekėjo Pasiūlyme pateikti įkainiai, nurodyti Sutarties 2 priede.

1.5. **Prekių užsakymas** – pagal Įstaigos poreikį CVP IS priemonėmis Tiekėjui teikiamas Sutarties priede nurodytų Prekių įrengimo kvietimas, kuriame nurodomos konkrečios užsakomos Prekės, jų montavimas, kiekiai ir Prekių pristatymo bei sumontavimo terminai.

1.6. **Preliminarioji sutartis** – 2023 m. lapkričio 29 d. VšĮ Lietuvos muzikos ir teatro akademijos Studijų miestelio Teatro ir kino fakultetui bei Mažajam salių blokui, esantiems   
Olandų g. 21A, Vilniuje, reikalingos Garso įrangos pirkimo preliminarioji sutartis Nr. ISU - 269, kuri nustato sąlygas, teikiamas pagrindinėms sutartims, sudarytoms Preliminariosios sutarties galiojimo laikotarpiu.

2. Sutartyje neapibrėžtos sąvokos aiškinamos, vadovaujantis Preliminariojoje sutartyje, Konkurso sąlygose ir teisės aktuose nustatytu reglamentavimu.

3. Šalių santykių dėl Prekių tiekimo Preliminariosios sutarties reguliavimas, tiesiogiai ar netiesiogiai susijęs su Sutarties dalyku, lieka galioti ir turi būti taikomas Šalių santykiams tiek, kiek Sutartis nenustato specialaus Šalių santykių reguliavimo.

**II SKYRIUS**

**ŠALIŲ PAREIŠKIMAI IR GARANTIJOS**

4. Tiekėjas pareiškia ir garantuoja, kad Pasiūlyme ir (ar) Preliminariojoje sutartyje jo pateikti pareiškimai ir garantijos yra teisingi.

5. Tiekėjas pareiškia ir garantuoja, kad:

5.1. jis turi visus leidimus, licencijas, darbuotojus, lėšas, žinias ir pajėgumus, teisės aktų reikalaujamus ir reikalingus teisėtai ir tinkamai įvykdyti Sutartį;

5.2. visa informacija (įskaitant informaciją apie atitiktį Konkurso sąlygose nurodytiems pašalinimo pagrindų nebuvimo reikalavimams ir tiekėjų kvalifikaciniams reikalavimams), dokumentai ir (ar) nurodymai, kuriuos Tiekėjas pateikė dalyvaudamas Konkurse ir (ar) pateiks jos vykdymo metu, yra tikri, teisingi ir neprieštarauja teisės aktų reikalavimams;

5.3. Sutartį vykdys tik tokią teisę turintys asmenys;

5.4. Prekių tiekimo metu sukurtas materialus ir (ar) nematerialus rezultatas ir (ar) jo dalys nepažeis jokių trečiųjų asmenų teisių, nebus perduotas tretiesiems asmenims ir (ar) nebus panaudotas jokiais kitais tikslais negu Sutarties vykdymas.

6. Kiekviena iš Šalių įsipareigoja iš anksto, o nesant galimybės – nedelsdama, bet ne vėliau kaip per 5 darbo dienas nuo paaiškėjimo dienos, informuoti raštu viena kitą apie paaiškėjusį esamą ir (arba) galimą jos pateiktų pareiškimų ir (ar) garantijų neatitiktį realybei, nepaisant to, ar tai nulėmusios aplinkybės atsiranda ir (arba) pasikeičia Šalių ir (ar) vienos iš jų valia, ar ne.

**III SKYRIUS**

**SUTARTIES DALYKAS**

7. Tiekėjas įsipareigoja Sutartyje nustatytomis sąlygomis ir tvarka, savo lėšomis, rizika ir priemonėmis pristatyti ir įrengti Prekes Įstaigai, o Užsakovas įsipareigoja, nenustatęs trūkumų arba Tiekėjui juos pašalinus per Įstaigos nurodytą terminą, priimti tinkamai, faktiškai, kokybiškai ir laiku pristatytas ir įrengtas Prekes ir už jas sumokėti Tiekėjui Sutarties IV skyriuje nustatyta tvarka.

8. Šalys aiškiai susitaria, kad Tiekėjo prievolė tiekti Prekes pagal Sutartį reiškia prievolę pasiekti Sutartyje nurodytą rezultatą, o ne prievolę dėti maksimalias pastangas Sutartyje nurodytam rezultatui pasiekti.

9. Už Prekes ir jų įrengimą Įstaiga sumoka pagal Sutartyje nurodytus įkainius, Sutartyje aptartomis sąlygomis ir tvarka.

**IV SKYRIUS**

**SUTARTIES KAINA**

10. Sutarčiai taikoma fiksuoto įkainio kainodara. Pradinė Sutarties vertė **63 107,01 Eur su PVM**. Prekių įkainiai ir kiekiai pateikti Sutarties 2 priede. Į Prekių įkainius turi būti įskaičiuoti visi mokesčiai, tarp jų PVM, ir transportavimo, pristatymo, susijusios su Prekėmis bei jų montavimo ir personalo apmokymo išlaidos atsiradusios iki jų perdavimo Įstaigai Sutartyje nustatyta tvarka. Tiekėjas neturi teisės reikalauti padengti jokių išlaidų, viršijančių Prekių ir jų įrengimo įkainius.

11. Sutarties priede nurodyti Prekių įkainiai yra fiksuoti, nustatyti visam Sutarties galiojimo laikotarpiui ir nekeičiami, išskyrus Sutartyje numatytus atvejus.

12. Bet kuriuo Sutarties galiojimo momentu Prekių įkainiai turi būti perskaičiuojami, kai teisės aktais pakeičiamas Sutartyje nurodytoms Prekėms taikomo PVM tarifo dydis. Prekių įkainių pokyčio dydis yra proporcingas PVM tarifo pokyčio dydžiui. Pasikeitus kitiems mokesčiams, Sutarties Prekių įkainiai neperskaičiuojami.

13. Įkainiai dėl kainų lygio pasikeitimo neperskaičiuojami.

14. Perskaičiuoti Prekių įkainiai įforminami Šalių pasirašomu susitarimu. Perskaičiuoti įkainiai taikomi tik toms Prekėms, kurios bus perkamos įsigaliojus Šalių pasirašytam susitarimui.

15. Sutarties 2 priede nurodyti perkamų Prekių kiekiai yra tikslūs. Tiekėjas tinkamai pristatęs ir sumontavęs Prekes, gali į priėmimo – perdavimo aktą įtraukti tik proporcingą Prekių kainai jų montavimo kainą (pavyzdžiui Tiekėjui tinkamai pristačius ir sumontavus Prekių už dešimtadalį pasiūlyme nurodytos visos Prekių kainos (neįskaičiuojant eilutės „Montavimo paslaugos ir medžiagos“ bei „Personalo apmokymas“), Tiekėjas gali įtraukti dešimtadalį „Montavimo paslaugos ir medžiagos“ eilutės kainos, nurodytos pasiūlyme). Įstaiga turi teisę pirkti Prekes be montavimo arba pirmiausiai įsigyti Prekes ir tik vėliau jų montavimą.

15.1. Sutarties 2 priede nurodytų Prekių kiekių ir apimties didinimas, Sutartyje nenumatytų prekių, kurių poreikis paaiškėja Sutarties vykdymo metu, įsigijimas galimas šioms aplinkybėms:

15.1.1 teisės aktų, susijusių su pirkimo objektu, reikalavimų pasikeitimas Sutarties vykdymo metu;

15.1.2. aiškiai įrodomi neatitikimai kartu su Užsakovo Kvietimu pateiktoje dokumentacijoje ar Sutarties vykdymo metu paaiškėjusios situacijos nesutapimas su viešojo pirkimo dokumentuose nurodytais duomenimis (pavyzdžiui dėl pasikeitusios statybos technologijos ir/arba sprendinių, nupirktos įrangos neįmanoma sumontuoti nurodytoje vietoje), kurių Tiekėjas pagrįstai negalėjo numatyti;

15.1.3. kai vykdant Sutartį paaiškėja, kad būtina įsigyti papildomų Sutartyje nenumatytų Prekių, paslaugų, be kurių neįmanoma tinkamai sumontuoti Prekių.

Šiame punkte nurodytų galimų pakeitimų būtinumas turi atitikti VPĮ 89 straipsnio nuostatas bei turi būti pagrįstas dokumentais ir įformintas Šalių pasirašytu (-ais) susitarimu (-ais), kuris (-ie) laikomi sudėtine Sutarties dalimi.

16. Galutinė kaina, kurią Įstaiga turi sumokėti Tiekėjui, priklauso nuo vykdant Sutartį nupirktų Prekių ir jų įrengimo paslaugų kiekio.

**V SKYRIUS**

**ATSISKAITYMO TVARKA**

17. Atsiskaitymo tvarka:

17.1. Pagal abiejų Šalių pasirašytus Prekių perdavimo ir priėmimo aktus Tiekėjas pateikia Užsakovui pasirašytą sąskaitą faktūrą, kurią Įstaiga, nenustačiusi trūkumų, pasirašo per 10 darbo dienų nuo jos gavimo dienos.

17.2. Tiekėjas sąskaitą faktūrą privalo pateikti naudodamasis elektronine paslauga ,,E. sąskaita“ (elektroninės paslaugos ,,E. sąskaita“ svetainė pasiekiama adresu www.esaskaita.eu).

17.3. Įstaiga už tinkamai, faktiškai, kokybiškai ir laiku pristatytas ir sumontuotas Prekes atsiskaito per 60 kalendorinių dienų, nuo sąskaitos pateikimo naudojantis informacinės sistemos   
,,E. sąskaita“ priemonėmis.

17.4. įstaiga gali tiesiogiai atsiskaityti su subtiekėjais. Įstaiga apie tiesioginio atsiskaitymo galimybę subtiekėją informuoja atskiru pranešimu per 3 (tris) darbo dienas nuo informacijos iš Tiekėjo apie pasitelkiamą subtiekėją gavimo dienos. Norėdamas pasinaudoti tiesioginio atsiskaitymo galimybe, subtiekėjas turi apie tai raštu ne vėliau kaip per 3 (tris) darbo dienas nuo pranešimo apie tokią galimybę informuoti Įstaigą. Tokiu atveju su Įstaiga, Tiekėju ir subtiekėju bus sudaroma trišalė sutartis, kurioje pateikiama tiesioginio atsiskaitymo su subtiekėju tvarka, įskaitant teisę Tiekėjui prieštarauti nepagrįstiems mokėjimams. Trišalės sutarties dėl tiesioginio atsiskaitymo su subtiekėju pasirašymas nekeičia Tiekėjo atsakomybės dėl Sutarties vykdymo.

**VI SKYRIUS**

**PREKIŲ PRISTATYMO IR PRIĖMIMO TVARKA**

18. Įstaiga per 10 darbo dienų nuo Sutarties įsigaliojimo su Tiekėju raštu suderina konkrečių Prekių pristatymo ir įrengimo grafikus. Prekių pristatymo ir įrengimo grafikai pagal Įstaigos poreikį gali būti koreguojami, apie tai Tiekėjui pranešus ne vėliau kaip prieš 5 darbo dienas;

19. Tiekėjas įsipareigoja visas Prekes pagal Sutartį pristatyti ir įrengti per 4 (keturis) mėnesius nuo Sutarties įsigaliojimo dienos. Šis terminas gali būti pratęstas ne daugiau kaip 2 (dviem) mėnesiais rašytiniu Šalių susitarimu šioje Sutartyje numatytomis sąlygomis:

19.1. dėl valstybės institucijų pareigūnų veikimo / neveikimo, kuris tiesiogiai turi įtakos šios Sutarties vykdymui;

19.2. kai Įstaiga nevykdo savo įsipareigojimų pagal Sutartį ir todėl Tiekėjas negali pateikti ar sumontuoti Prekių;

19.3. dėl teisės aktų, kurie turi įtakos šios Sutarties vykdymui, pasikeitimo, panaikinimo, naujų teisės aktų įsigaliojimo;

19.4. jeigu paaiškėja, kad Tiekėjo pasiūlyme nurodyta Prekė nebegaminama ar jos gamyba stabdoma ir kyla poreikis ją pakeisti kita, ne blogesnių savybių Preke.

19.5. dėl aplinkybių, kurių objektyviai negalėjo numatyti ir kurios nepriklauso nuo Sutarties šalių.

19.6. Jei Tiekėjas nusprendžia turįs teisę į Prekių pristatymo ir sumontavimo termino pratęsimą, jis turi apie tai raštu informuoti Įstaigą. Įstaiga, gavusi tokį raštą, ne vėliau kaip per 10 (dešimt) darbo dienų privalo išnagrinėti raštą bei priimti motyvuotą sprendimą, kurį raštu pateikia Tiekėjui. Šalims nesutarus dėl Sutarties sąlygų keitimo, sprendimo teisė priklauso Įstaigai. Šalims susitarus, turi būti sudaromas rašytinis Šalių susitarimas.

20. Prekių pristatymo vieta – Olandų g. 21A, Vilnius.

21. Sutarties vykdymo metu Tiekėjas, gavęs Įstaigos sutikimą, gali pristatyti kitų, nei nurodyta techninėje specifikacijoje (Sutarties 1 priedas), gamintojų ar pavadinimų Prekes, jei:

21.1. Prekių gamintojas nebegamina Sutartyje nurodytų Prekių. Tokiu atveju Sutartyje nurodytos Prekės turi būti pakeistos to paties ar kito gamintojo lygiavertėmis, tokių pačių ar geresnių specifikacijų Prekėmis, nedidinant Sutartyje nustatytų Prekių įkainių;

21.2. rinkoje pasirodo to paties gamintojo naujesni Prekių gaminiai, kurių specifikacija yra tokia pati ar geresnė už nurodytą Sutarties priede, ir Tiekėjas sutinka pristatyti šias Prekes pagal Sutartyje numatytus Prekių įkainius, nei nurodyti Sutartyje;

21.3. susidaro kitos objektyvios aplinkybės, dėl kurių Tiekėjas nebegali pristatyti Sutartyje nurodytų Prekių (pvz., Prekių nebegalima įsigyti rinkoje, Prekių gamintojas nutraukia susitarimą su Tiekėju dėl Sutartyje nurodytų Prekių ar pan.). Šiuo atveju Sutartyje nurodytos Prekės taip pat turi būti pakeistos to paties ar kito gamintojo lygiavertėmis, tokių pačių ar geresnių specifikacijų Prekėmis, nedidinant Sutartyje nustatytų Prekių įkainių.

22. 21 punkte nurodytais atvejais Tiekėjas, norėdamas pristatyti kitas, nei Sutartyje nurodytos, Prekes, turi pateikti Įstaigai rašytinį prašymą, pridėdamas prašyme dėstomas aplinkybes pagrindžiančius dokumentus (pvz., gamintojo raštą ar pan.), taip pat pateikti naujai siūlomų Prekių atitiktį Sutarties priede nustatytiems reikalavimams įrodančius dokumentus (pvz., Prekių sudėties aprašymą ir pan.). Įstaigai sutikus, Prekių keitimas įforminamas rašytiniu Šalių susitarimu.

23. Prekės fasuotės pakeitimas nelaikytinas 21 punkte nurodytu Prekių keitimu.

24. Iki Prekių įrengimo visa atsakomybė dėl Prekių atsitiktinio žuvimo ar sugadinimo tenka Tiekėjui.

25. Tiekėjas turi pasirūpinti, kad Prekės būtų pristatytos į 20 punkte nurodytą prekių pristatymo vietą ir įrengtos suderintu su Įstaiga laiku, kad pastaroji galėtų Prekes patikrinti, įsitikinti jų tinkamumu.

26. Prekės turi atitikti techninėje specifikacijoje nustatytus reikalavimus.

27. Po to, kai Tiekėjas pristato Prekes, Prekių priėmimas įforminamas pasirašant priėmimo ir perdavimo aktą. Nuo šio dokumento pasirašymo momento Prekės tampa Įstaigos nuosavybe.

28. Jei Tiekėjas pristato Sutarties reikalavimų neatitinkančias Prekes, Įstaiga turi teisę nepasirašyti priėmimo ir perdavimo akto, t. y. nepriimti Prekių ar jas grąžinti ir reikalauti pristatyti tinkamas Prekes.

29. Prekių priėmimo metu pastebėjus kokybės, atitikties techninės specifikacijos reikalavimams, ar kitų pažeidimų (ne visas Prekių asortimentas, neteisingai nurodytas Prekių matavimo vienetas / vieneto kaina, ), surašomas aktas dalyvaujant Tiekėjo atstovams, ir šios Prekės grąžinamos Tiekėjui. Tiekėjui atsisakius pasirašyti aktą dėl techninės specifikacijos reikalavimų neatitinkančių Prekių, jį pasirašo Įstaiga, nurodydama, kad Tiekėjas atsisakė jį pasirašyti. Tokiu atveju prekių perdavimo ir priėmimo aktas pasirašomas tik dėl pristatytų kokybiškų, techninės specifikacijos reikalavimus atitinkančių Prekių.

30. Prekių pristatymo metu nustačius Prekių kokybės trūkumų, Tiekėjas įsipareigoja ne vėliau kaip per 10 darbo dienų savo sąskaita pakeisti kitomis, kokybiškomis Prekėmis. Jų perdavimo ir priėmimo aktas pasirašomas 27 punkte nustatyta tvarka.

32. Jei Prekių neatitiktis Sutarties reikalavimams paaiškėjo po Prekių priėmimo, Įstaiga turi teisę reikalauti, kad Tiekėjas iki jos nustatyto protingo termino pakeistų Sutarties reikalavimų neatitinkančias Prekes tinkamomis.

**VII SKYRIUS**

**ŠALIŲ ĮSIPAREIGOJIMAI**

33. Įstaiga įsipareigoja:

33.1 suderinti Prekių tiekimo ir įrengimo grafikus.

33.2. priimti Sutartyje nustatytus reikalavimus atitinkančias tinkamai įrengtas Prekes;

33.3. sumokėti Tiekėjui už Prekes ir jų įrengimą pagal Sutarties priede nurodytus Prekių įkainius;

33.4. atsiskaityti su Tiekėju Sutarties IV ir V skyriuje nustatyta tvarka ir terminais. Tiekėjui pareikalavus, mokėti jam 0,02 proc. dydžio delspinigius nuo sąskaitoje faktūroje nurodytos sumos už kiekvieną uždelstą mokėjimo dieną;

33.5. teikdama Prekių užsakymus, neviršyti Sutarties 10 punkte nurodytos pradinės Sutarties vertės, t. y. Įstaiga pagal Sutartį negali pirkti Sutarties priede nurodytų Prekių daugiau nei už sumą, nurodytą Sutarties 10 punkte.

34. Tiekėjas įsipareigoja:

34.1. parduoti Sutarties priede nurodytas Prekes pagal Sutarties priede nurodytus Prekių įkainius;

34.2. užtikrinti, kad parduodamos Prekės atitiktų Sutarties priede nurodytą techninę specifikaciją;

34.3. garantuoti Prekių kokybę ir, Įstaigai pareikalavus, nedelsdamas nemokamai pakeisti nekokybiškas, neatitinkančias reikalavimų Prekes;

34.4. garantuoti, kad tretieji asmenys į Prekes neturi jokių teisių ar pretenzijų ir jos nėra teisminio ginčo objektas;

34.5. privalo užtikrinti, kad Prekes pristatys ir įrengs reikiamos kvalifikacijos ir patirties specialistai;.

34.6. garantuoti Prekių kokybę jų tinkamumo vartoti terminų galiojimo metu;

34.7. užtikrinti, kad bus laikomasi su Įstaiga suderinto Prekių pristatymo grafiko;

34.8. Įstaigai pareikalavus privalo raštu pateikti informaciją apie Prekių pristatymo ir įrengimo eigą ir (ar) pateikti Užsakovo nurodytus dokumentus, kurie reikalingi atliekamų ir (ar) atliktų Prekių rezultatui įvertinti;

**VIII SKYRIUS**

**ŠALIŲ TEISĖS IR ATSAKOMYBĖ**

35. Įstaiga:

35.1. atsako už atsiskaitymą su Tiekėju Sutarties IV ir V skyriuose nustatyta tvarka;

35.2. moka Tiekėjui 0,02 proc. dydžio delspinigius nuo sąskaitoje faktūroje nurodytos sumos už kiekvieną uždelstą mokėjimo dieną;

35.3. turi teisę reikalauti, kad Tiekėjas pašalintų trūkumus, ištaisytų klaidas ir pateiktų naujas, Sutarties sąlygas atitinkančias, Prekes ir jų įrengimą, jei Tiekėjo pateiktos Prekės ar jų įrengimas neatitinka Sutarties priede nurodytų techninių reikalavimų;

35.4. turi teisę nepriimti sąskaitų faktūrų ir nemokėti už Prekes ir/ar jų įrengimą, kol nebus pašalinti trūkumai ir ištaisytos klaidos;

35.5. turi teisę Sutartyje numatytais atvejais nutraukti Sutartį;

35.6. negali pirkti Prekių už didesnę sumą, nei nurodyta Sutarties 10 punkte;

35.7. bet kuriuo Sutarties galiojimo metu gali vykdyti Prekių kokybės kontrolę dėl atitikties techninėje specifikacijoje nurodytiems reikalavimams. Tiekėjas, Įstaigai pareikalavus, privalo pateikti Prekių atitiktį techninėje specifikacijoje nurodytiems reikalavimams įrodančius dokumentus (tyrimų rezultatus, gamintojo išduotas kokybės atitikties deklaracijas). Kilus ginčui dėl Prekių kokybės ir Šalims nesusitarus, Šalys pasilieka teisę kviesti nepriklausomus ekspertus, kurių išlaidas turės apmokėti Šalis, kurios nenaudai bus priimtas sprendimas;

35.8. turi teisę vienašališkai nutraukti Sutartį Lietuvos Respublikos viešųjų pirkimų įstatymo (toliau – VPĮ) 90 straipsnio 1 dalyje nustatyta tvarka, laikantis minėto straipsnio 2 dalyje nurodytų reikalavimų;

35.9. turi teisę Sutarties vykdymo metu raštu inicijuoti specialisto (-ų) arba subtiekėjo (-ų), kuris (-ie) netinkamai atlieka Sutartyje nurodytas pareigas, pakeitimą, nurodydamas tokio prašymo motyvus;

36. Tiekėjas:

36.1. atsako už Sutartimi prisiimtų įsipareigojimų vykdymą kokybiškai ir laiku;

36.2. garantuoja Prekių kokybę ir patvirtina, kad Prekės atitinka Sutartyje ir jos 2 priede keliamus reikalavimus, t. y. užtikrina Įstaigos perkamų Prekių atitiktį Sutarties priede įtvirtintiems kokybės reikalavimams;

36.3. Įstaigai pareikalavus, privalo pateikti Prekių atitiktį techninėje specifikacijoje nurodytiems reikalavimams įrodančius dokumentus, kaip nustatyta 35.7 Sutarties papunktyje;

36.4. turi teisę savo Sutarties įsipareigojimams vykdyti pasitelkti subtiekėjus ir atsako už jų prievolių vykdymą ar netinkamą vykdymą. Ne vėliau negu Sutartis pradedama vykdyti, turi pranešti Įstaigai tuo metu žinomų subtiekėjų pavadinimus, kontaktinius duomenis ir jų atstovus, taip pat privalo informuoti apie minėtos informacijos pasikeitimus visu Sutarties vykdymo metu, įskaitant informaciją apie ketinamus pasitelkti naujus subtiekėjus. Tiekėjas atsako už subtiekėjų (jei tokie yra pasitelkiami) prievolių vykdymą ar netinkamą vykdymą;

36.5. Sutarties vykdymo metu gali pakeisti (Įstaigai pareikalavus – privalo pakeisti) subtiekėjus arba pasitelkti naujus. Apie tai Tiekėjas turi informuoti Įstaigą, nurodydamas subtiekėjo pakeitimo ar pasitelkimo priežastis. Pakeisti ar nauji subtiekėjai privalo pateikti subtiekėjo pašalinimo pagrindų nebuvimą ir kvalifikaciją (jeigu ja buvo remiamasi konkurse) patvirtinančius dokumentus. Gavusi tokį pranešimą, Įstaiga, jei nėra subtiekėjo pašalinimo pagrindų ir jis atitinka kvalifikacinius reikalavimus (jeigu taikoma), kartu su Tiekėju sudaro susitarimą dėl subtiekėjų pakeitimo ar pasitelkimo. Jį pasirašo abi Sutarties Šalys. Šis susitarimas yra laikomas neatskiriama Sutarties dalimi. Tiekėjas negali vienašališkai keisti ar pasitelkti naujų subtiekėjų, apie tai neinformavęs Įstaigos ir tokio pakeitimo neįforminęs susitarimu dėl Sutarties pakeitimo. Jei pakeisto ar pasitelkto naujo subtiekėjo padėtis atitinka bent vieną pagal VPĮ 46 straipsnį nustatytą pašalinimo pagrindą, Įstaiga reikalauja, kad Tiekėjas per Įstaigos nustatytą terminą pakeistų minėtą subtiekėją reikalavimus atitinkančiu subtiekėju;

36.6. turi teisę gauti Sutartyje numatytą užmokestį už kokybiškas Prekes ir reikalauti, kad Įstaiga vykdytų kitus Sutartimi prisiimtus įsipareigojimus;

36.7. Sutarties vykdymo metu pasikeitus Prekių asortimentui, turi teisę pateikti kitą, ne blogesnę nei pasiūlyta, Prekę už Sutarties priede nustatytą kainą 21 punkte nustatyta tvarka;

36.8. Jeigu Tiekėjas pristato ir įrengia Tiekėjo pasiūlyme konkursui deklaruotų techninių privalumų, kurie vertinti pagal ekonominio naudingumo vertinimo kriterijus, neatitinkančias Prekes, Tiekėjas už kiekvieną tokį pažeidimo atvejį, t. y. už kiekvieną reikalavimų neatitinkančią prekę, moką pasiūlyme nurodytos prekės kainos baudą padaugintą iš trijų.

36.9. moka Įstaigai 0,02 proc. dydžio delspinigius nuo laiku neįrengtų ir nepristatytų Prekių sumos už kiekvieną uždelstą dieną;

36.10. Tiekėjui vienašališkai nutraukus Sutartį ar ją iš esmės pažeidus, Tiekėjas įsipareigoja sumokėti Užsakovui 10 proc. baudą nuo Sutarties vertės. Ar Sutarties pažeidimas esminis nustatoma vadovaujantis Lietuvos Respublikos civilinio kodekso 6.217 straipsniu.

37. Šalis neatsako už Sutartyje nustatytų įsipareigojimų neįvykdymą arba netinkamą įvykdymą, jeigu tai įvyko dėl kitos Šalies kaltės. Šalių ginčai dėl Sutarties nevykdymo ar dėl netinkamo vykdymo sprendžiami derybomis, o nepavykus susitarti – Lietuvos Respublikos teisės aktų nustatyta tvarka.

38. Tiekėjui vengiant vykdyti sutartinius įsipareigojimus arba nepašalinus trūkumų per nustatytą terminą, Įstaiga turi teisę nustatyta tvarka nutraukti Sutartį ir organizuoti naują Sutarties sudarymo procedūrą, t. y. įvykdyti naują viešojo pirkimo procedūrą.

**VI SKYRIUS**

**SUTARTIES GALIOJIMAS**

42. Sutartis įsigalioja, kai Sutartį elektroniniais parašais pasirašo abi Sutarties Šalys ir galioja iki visiško Sutarties šalių įsipareigojimų įvykdymo.

43. Sutarties sąlygos Sutarties galiojimo laikotarpiu gali būti keičiamos VPĮ 89 straipsnyje nustatytais atvejais ir jame nustatyta tvarka. Įstaiga VPĮ 33 straipsnyje nustatyta tvarka paskelbia skelbimą apie Sutarties keitimą.

44. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai rašytinį prašymą keisti Sutarties sąlygas ir dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako per 5 darbo dienas. Šalims tarpusavyje susitarus dėl Sutarties sąlygų keitimo, šie keitimai įforminami susitarimu, kuris yra neatskiriama Sutarties dalis. Šalims nesutarus dėl Sutarties sąlygų keitimo, sprendimo teisę turi Įstaiga.

45. Sutartis gali būti nutraukta prieš terminą abiejų Šalių susitarimu Lietuvos Respublikos teisės aktų nustatyta tvarka.

46. Kiekviena Šalis turi teisę vienašališkai nutraukti Sutartį, pranešusi kitai Šaliai raštu apie Sutarties nutraukimą prieš 30 kalendorinių dienų, jeigu kita Šalis neįvykdo arba netinkamai vykdo Sutartimi prisiimtus įsipareigojimus. Vienašališkai nutraukus Sutartį, kaltoji Šalis atlygina kitai Šaliai su Sutarties nutraukimu susijusius nuostolius.

**VII SKYRIUS**

**NENUGALIMOS JĖGOS (*FORCE MAJEURE*) APLINKYBĖS**

47. Šalys neatsako už prisiimtų įsipareigojimų visišką ar dalinį neįvykdymą, jeigu įrodo, kad įsipareigojimų neįvykdė dėl aplinkybių, kurių negalėjo kontroliuoti ir protingai numatyti Sutarties sudarymo metu, ir kad protingomis pastangomis negalėjo užkirsti kelio šioms aplinkybėms ar jų padariniams atsirasti. Sutarties Šalys vadovaujasi Lietuvos Respublikos Vyriausybės 1996 m. liepos 15 d. nutarimu Nr. 840 patvirtintomis Atleidimo nuo atsakomybės, esant nenugalimos jėgos (*force majeure*) aplinkybėms, taisyklėmis.

48. Šalis turi nedelsdama, t. y. ne vėliau kaip per 3 darbo dienas, pranešti kitai Šaliai raštu apie atsiradusias nenugalimos jėgos aplinkybes, dėl kurių Sutarties ar jos dalies įvykdymas gali tapti neįmanomas ar iš esmės pasunkėti.

49. Jeigu nenugalimos jėgos aplinkybės tęsiasi ilgiau kaip 3 mėnesius nuo pranešimo apie jas gavimo dienos, Šalys tarpusavio susitarimu gali nutraukti Sutartį. Nė viena iš Šalių neturi teisės reikalauti iš kitos Šalies atlyginti dėl to patirtus nuostolius.

**VIII SKYRIUS**

**KITOS SĄLYGOS**

50. Visa informacija, gauta prieš sudarant Sutartį ar vykdant ją, yra konfidenciali ir be kitos Šalies sutikimo tretiesiems asmenims neatskleidžiama.

51. Iškilusius nesutarimus Šalys sprendžia tarpusavio susitarimu, nesusitarusios – Lietuvos Respublikos įstatymų nustatyta tvarka.

52. Sutartis sudaryta ją pasirašant elektroniniu parašu.

53. Vykdydamos Sutartį, Šalys vadovaujasi Lietuvos Respublikos įstatymais ir kitais Lietuvos Respublikos teisės aktais ir Sutarties sąlygomis.

54. Pasikeitus Šalių adresams ir rekvizitams, Šalys privalo nedelsdamos apie tai informuoti viena kitą.

55. Šalys neturi teisės perduoti savo įsipareigojimų pagal Sutartį tretiesiems asmenims be kitos Šalies išankstinio rašytinio sutikimo.

56. Sutarties atsakingi asmenys, paskirti Įstaigos vadovo:

56.1 už Tiekėjo Pasiūlymo, Sutarties, jos pakeitimų (jei tokių bus) paskelbimą – Lietuvos muzikos ir teatro akademijos Viešųjų pirkimų skyriaus vedėja;

56.2. už Sutarties vykdymą – Lietuvos muzikos ir teatro akademijos Projektų vadybos skyriaus vedėja.

57. Visi pagal Sutartį pateikiami pranešimai turi būti rašytiniai ir įteikiami asmeniškai ar siunčiami registruotuoju laišku arba elektroniniu paštu šiais adresais:

57.1. Įstaigai – VšĮ Lietuvos muzikos ir teatro akademija, adr.: Gedimino pr. 42, LT- 01110 Vilnius; el. p.: rektoratas@lmta.lt.

57.2. Tiekėjui – UAB „Sonus exsertus“, adr. Bičiulių g. 31, LT – 14182 Vilniaus raj.; el. p.: info@sonus.lt.

58. Prie Sutarties pridedami dokumentai:

58.1. Kvietimas pasirašyti pagrindinę sutartį (1 priedas);

58.2. Prekių ir jų sumontavimo kiekiai ir fiksuoti įkainiai (2 priedas);

58.3. Subtiekėjų ir jiems perduodamų pristatyti ar sumontuoti prekių sąrašas (pridedama, jei yra pasitelkiami subtiekėjai).

**IX SKYRIUS**

**ŠALIŲ JURIDINIAI ADRESAI IR BANKO REKVIZITAI**

|  |  |
| --- | --- |
| **UŽSAKOVAS/ĮSTAIGA**  **VšĮ Lietuvos muzikos ir teatro akademija**  Kodas 111950624  PVM mokėtojo kodas LT119506219  Registro tvarkytojas – VĮ Registrų centras  Gedimino pr. 42, Vilnius, LT-01110  A.s. Nr. LT147300010002455553  AB SWEDBANK bankas  tel.: (8-5) 261 26 91  el. paštas: [rektoratas@lmta.lt](mailto:rektoratas@lmta.lt) | **TIEKĖJAS**  **UAB „Sonus exsertus“**    Kodas 303190383  PVM mokėtojo kodas LT100008180415  Registro tvarkytojas – VĮ Registrų centras  Bičiulių g. 31, Vilniaus raj., LT-14182  A.s. Nr. LT037044060007931249  AB SEB bankas  Tel.: +370 685 83348  el. paštas: [info@sonus.lt](mailto:info@sonus.lt) |
| **Rektorė**  **Doc. dr. Judita Žukienė**  Parašas\_\_\_\_\_\_\_\_\_\_\_\_\_\_\_\_\_\_\_\_\_\_\_  Data: 2025 m. gruodžio d.  A.V. | **Direktorius**  **Edmundas Žižys**  Parašas\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Data: 2025 m. gruodžio d.  A.V. |